আমেরিকান ফিল্ম ইনস্টিটিউট
এই ইনস্টিটিউটটি চলচ্চিত্র, বিনোদন, ব্যবসায় এবং পণ্ডিত সম্প্রদায়ের নেতৃস্থানীয় ব্যক্তিবর্গের দ্বারা পরিচালিত হয়। ট্রাস্টি বোর্ডের প্রধান স্যার হাওয়ার্ড স্ট্রিঞ্জার এবং বোর্ড অব ডিরেক্টরের প্রধান রবার্ট এ. ডেলি সংস্থাটির নির্দেশনা দিয়ে থাকেন এবং ২০১৪ সালের অক্টোবর থেকে এটি মহাপরিচালক ও প্রধান নির্বাহী কর্মকর্তা বব গ্যাজেল সংস্থাটি পরিচালনা করে আসছেন। পূর্ববর্তী পরিচালকগণ হলেন এর প্রতিষ্ঠাতা পরিচালক জর্জ স্টিভেন্স জুনিয়র (১৯৬৭ সালে সংস্থাটি প্রতিষ্ঠার সময় থেকে ১৯৮০ সাল পর্যন্ত) এবং জঁ পিকার ফার্স্টেনবার্গ (১৯৮০ থেকে ২০০৭ সাল পর্যন্ত)।
১ম একাডেমি পুরস্কার
১ম একাডেমি পুরস্কার অনুষ্ঠান ১৯২৭ ও ১৯২৮ সালের মার্কিন চলচ্চিত্রগুলো থেকে সেরা চলচ্চিত্রগুলোকে সম্মাননা প্রদানের লক্ষ্যে একাডেমি অফ মোশন পিকচার আর্টস অ্যান্ড সায়েন্সেস (এএমপিএএস) আয়োজন করে। ১৯২৯ সালের ১৬ মে ক্যালিফোর্নিয়ার লস আঞ্জেলেসের দ্য হলিউড রুজভেল্ট হোটেল-এ অনুষ্ঠিত হয়। এএমপিএএসের সভাপতি ডগলাস ফেয়ারব্যাঙ্কস অনুষ্ঠানটি পরিচালনা করেন।